Source: http://szabolcsihir.hu/helyben-jaro/2017/10/kinyitotta-kapuit-a-birosag-kisvardan-is
Timestamp: 2018-07-17 09:56:15
Document Index: 5513404

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Kinyitotta kapuit a bíróság Kisvárdán is - szabolcsihir.hu
Helyben járóbíróságKisvárda
Kinyitotta kapuit a bíróság Kisvárdán is
Nyilvános tárgyalások mellett kiállításokra is várják az érdeklődőket.
Együttműködési megállapodást kötött pénteken a Nyíregyházi Törvényszék, a Kisvárdai Járásbíróság és Kisvárda Város Önkormányzata a hagyományápolás, valamint a kulturális értékek megőrzése, gondozása céljából.
Az intézmények közötti harmonikus kapcsolat az elmúlt időszakban is nyomon követhető volt a lakosság számára, hiszen a Kisvárdai Járásbíróság – csatlakozva az országosan ismert „Nyitott Bíróság” programhoz – sok diák és érdeklődő számára nyitotta meg kapuit.
A nyilvános tárgyalás látogatások, valamint a bíróság működését bemutató előadások alkalmával olyan ismeretekkel és élményekkel gazdagodhattak a résztvevők, melyek során közelebb kerülhettek az igazságszolgáltatás intézményéhez.
Idén a járásbíróság épületében több színvonalas kiállítást tekinthettek meg az érdeklődők. A tárlatokon bemutatott alkotások Kisvárda kulturális, művészeti életébe engedtek betekintést, s ezáltal a bíróságra látogatók megismerkedhettek a város történelmével, híressé vált személyiségeivel.
A művészet szeretetét, az elődök tiszteletét és a helyi hagyományok ápolását mindhárom intézmény tevékenységével összeegyeztethető módon gyakorolja, s ezt erősítette meg pénteken az együttműködési megállapodás aláírásával dr. Nyakó Zsuzsanna, a törvényszék elnöke, Kapinné dr. Farkas Gyöngyi, a kisvárdai járásbíróság elnöke és Leleszi Tibor Kisvárda polgármestere..
Ez alapján az önkormányzat rendszeresen tájékoztatja a bíróságot azokról a kulturális eseményekről, amelyeknek a járásbíróság épülete helyet biztosíthat, a járásbíróság pedig lehetőséget ad a bírósági rendezvények iránt érdeklődőknek a bíróság tevékenységéről, feladatairól szóló ismeretterjesztő előadásokon, illetve a nyilvános tárgyalásokon való részvételre és a város kulturális életének megismerésére is.
bíróságKisvárda
Négy nyíregyházi bölcsődébe ruháznak be
Nem lánykérésre készült Nyíregyházán
Éjjel is dolgoznak majd a tokaji Tisza-hídon
21 éve újították fel utoljára.
Rossz vége lehet, ha nem veszik komolyan…
Nem csak a bírságot kell megfizetni…
Szexelnek az őzek, nagyon óvatosan vezessenek Szabolcsban!
Hólyaghurut és szapora: ez a 6 leggyakoribb fesztiválbetegség